Na temelju članka 95. stavka 2. Zakona o prostornom uređenju (Narodne novine 153/13, 65/17, 114/18, 39/19, 98/19, 67/23) i članka 48. Statuta Općine Fužine (Službene novine Općine Fužine 07/18) Općinski načelnik Općine Fužine donosi sljedeći

**ZAKLJUČAK**

Članak 1.

Utvrđuje se Prijedlog Izmjena i dopuna Prostornog plana uređenja Općine Fužine u skladu s razlozima navedenim u Odluci o izradi Izmjenama i dopunama Prostornog plana uređenja Općine Fužine (Službene novine Općine Fužine 10/23).

Članak 2.

Prijedlog Izmjena i dopuna Prostornog plana uređenja Općine Fužine prihvaća se kao prijedlog za javnu raspravu koja će se provesti u skladu sa Zakonom o prostornom uređenju.

Prijedlog Izmjena i dopuna Prostornog plana uređenja Općine Fužine koji se utvrđuje za javnu raspravu sadržavat će:

- tekstualni dio - “Odredbe za provođenje”

- grafički dio - “Kartografski prikazi”

- sažetak za javnost.

Članak 3.

Javni uvid u prijedlog Izmjena i dopuna Prostornog plana uređenja Općine Fužine organizirat će se u trajanju od 8 dana u razdoblju od 20. ožujka 2024. godine do 28. ožujka 2024. godine.

Javno izlaganje održat će se u utorak 26. ožujka 2024. godine u vijećnici Općine Fužine, Dr. Franje Račkog 19, s početkom u 15:00 sati.

Članak 4.

Nadležna tijela i osobe, udruge i građani te druge pravne osobe imaju pravo izvršiti uvid u prijedlog Izmjena i dopuna Prostornog plana uređenja Općine Fužine u skladu s člankom 100. Zakona o prostornom uređenju svakim radnim danom za vrijeme trajanja javnog uvida u razdoblju od 09:00 - 14:00 sati.

Članak 5.

Sudionici u javnoj raspravi mogu svoja mišljenja, primjedbe i prijedloge podnositi:

* upućivanjem nositelju izrade Jedinstvenom upravnom odjelu Općine Fužine pisanih prijedloga i primjedbi neposredno predajom u pisarnicu Jedinstvenog upravnog odjela Općine Fužine, Dr. Franje Račkog 19, poštom na adresu: Općina Fužine, Dr. Franje Račkog 19, 51322 Fužine ili elektroničkom poštom na adresu pisarnica@fuzine.hr
* davanjem prijedloga i primjedbi u zapisnik za vrijeme javnog izlaganja
* postavljanjem pitanja tijekom javnog izlaganja na koja odgovaraju osobe koje vode javno izlaganje.

Krajnji rok za dostavu mišljenja, primjedbi i prijedloga na Prijedlog Izmjena i dopuna Prostornog plana uređenja Općine Fužine je 28. ožujak 2024. godine.

Članak 6.

Mišljenja, primjedbe i prijedlozi koji budu dostavljeni nakon isteka roka iz članka 3. ovog Zaključka ili budu napisana nečitko bez naziva, imena, prezimena, potpisa ili adrese sudionika u javnoj raspravi neće se razmatrati i uzeti u obzir prilikom pripreme Izvješća o javnoj raspravi.

Članak 7.

Za provedbu ovog Zaključka zadužuje se Jedinstveni upravni odjel Općine Fužine.

Članak 8.

Ovaj Zaključak stupa na snagu danom donošenja i objaviti će se na mrežnim stranicama Općine Fužine.

KLASA: 350-02/23-01/05

URBROJ: 2170-19-24-19

Fužine, 13. ožujak 2024. godine

 Općinski načelnik

 David Bregovac